Precizēts

Ministru kabineta rīkojuma projekta

**„Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa.Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8. un 9.punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) 3.1.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai.Ministru kabinets 2015.gada 9.septembrī ir pieņēmis rīkojumu Nr.536 “Par zemes reformas pabeigšanu Jelgavas pilsētā”, 2015.gada 9.septembrī ir pieņēmis rīkojumu Nr.511 “Par zemes reformas pabeigšanu Gulbenes novada lauku apvidū” un 2015.gada 17.jūnijā ir pieņēmis rīkojumu Nr.317 “Par zemes reformas pabeigšanu Gulbenes novada Gulbenes pilsētā”.Ministru kabinetam pieņemot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti. Ir sācies jauns posms - zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības atgūt zemi šajā posmā varētu tikt aizskartas. Līdz ar to no minētā secināms, ka, ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.Finanšu ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās" un izdarījusi sarakstā atzīmi par Jelgavas pilsētā, Gulbenes pilsētā un novadā norādītājām zemes vienībām. Par sarakstā norādītajām valstij piekritīgajām zemes vienībām nepastāv strīds ar citām ministrijām un attiecīgajām pašvaldībām. Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldību izdarītajām atzīmēm no pašvaldībām, un savā tīmekļvietnē ir publiskojis izvērtētos gala sarakstus par Jelgavas pilsētu, Gulbenes pilsētu un novadu (<http://www.vzd.gov.lv/lv/par-mums/darbibas-jomas/zemes-reforma/izvertesana/>).Saskaņā ar Noteikumu Nr.190 8.2. apakšpunktā noteikto, pēc izvērtētā saraksta publiskošanas Valsts zemes dienesta tīmekļvietnē, attiecīgā ministrija šo noteikumu 3.1. apakšpunktā minētajā gadījumā ne vēlāk kā vienu mēnesi pirms šo noteikumu 2. punktā noteiktā termiņa beigām, bet šo noteikumu 3.2. apakšpunktā minētajā gadījumā četru mēnešu laikā sagatavo rīkojuma projektu par zemes vienībām, kuras kā valstij piekritīgu zemi sarakstā atzīmējusi viena ministrija, un tās nav norādītas kā pašvaldībai piekritīga zeme.Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Par zemes vienību piederību vai piekritību valstij un nostiprināšanu zemesgrāmatā uz valsts vārda Finanšu ministrijas personā” (turpmāk – rīkojuma projekts), kas paredz rīkojuma projekta 1.punktā minētās zemes vienības, zemes vienību domājamās daļas saglabāt valsts īpašumā un reģistrēt tās zemesgrāmatā uz valsts vārda Finanšu ministrijas personā.Uz rīkojuma projekta 1.punktā iekļautajām zemes vienībām, zemes vienību domājamām daļām atrodas fizisko un juridisko personu īpašumā un tiesiskajā valdījumā esošas būves.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu - organizē valsts mantas atsavināšanas procesu un atsavina apbūvēto valsts zemi un zemes vienību domājamās daļas personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. **Rīkojuma projektā iekļauto zemes vienību un zemes vienību domājamo daļu raksturojums**:1. **Zemes vienība** (zemes vienības kadastra apzīmējums 0900 018 0563) 0,4229 ha platībā **– Lāču ielā 42K, Jelgavā.** Zemes vienībai Nekustamā īpašuma valsts kadastra informācijas sistēmā noteikts statuss (turpmāk – NĪVKIS) – „rezerves zemes fonds”. Saskaņā ar NĪVKIS datiem uz zemes vienības atrodas juridiskas personas sabiedrības ar ierobežotu atbildību “Jelgavas mēbeles” īpašumā esoša būve (būves kadastra apzīmējums 0900 018 0563 001) Lāču ielā 42M, Jelgavā, kas ierakstīta zemesgrāmatā Jelgavas pilsētas zemesgrāmatas nodalījumā Nr.100000460611, lēmuma datums:17.06.2009. Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.2. **Zemes vienība** (zemes vienības kadastra apzīmējums 0900 001 0433) 0,0360 ha platībā – **Zirgu ielā 5, Jelgavā.**Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas fiziskas personas Jutas Žendarovas tiesiskā valdījumā esoša būve (būves kadastra apzīmējums: 0900 001 0465 005). Uz zemes vienības vēl arī atrodas būve (būves kadastra apzīmējums 0900 001 0465 006), uz kuru īpašuma tiesības nav reģistrētas.Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.3. **Zemes vienība** (zemes vienības kadastra apzīmējums 0900 024 0126) 0,0920 ha platībā – **Strautu ceļš 17, Jelgavā.**Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas fizisku personu Almas Martinelli un Kristapa Martinelli (mirušas) tiesiskā valdījumā esošas būves (būvju kadastra apzīmējumi 0900 024 0126 001 un 0900 024 0126 002). Ņemot vērā, ka zemes reforma konkrētajā administratīvajā teritorijā ir pabeigta un būvju īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.4. 2/5 domājamās daļas no z**emes vienības** (zemes vienības kadastra apzīmējums 0900 018 0348) 0,0600 ha platībā – **Vidus ielā 24, Jelgavā**.Zemes vienībai NĪVKIS noteikts statuss – „nekustamais īpašums”.Saskaņā ar NĪVKIS datiem uz zemes vienības atrodas trīs būves (būvju kadastra apzīmējumi 0900 018 0348 001, 0900 018 0348 002, 0900 018 0348 005).Zemes vienības un būvju 3/5 domājamo daļu īpašniece saskaņā ar Jelgavas pilsētas zemesgrāmatas nodalījumā Nr. 100000393652 esošo informāciju ir fiziska persona Līga Jerofejeva, lēmuma datums:15.10.2007. Atbilstoši NĪVKIS datiem būvju 2/5 domājamo daļu tiesiskais valdītājs ir Roberts Jaunais.Ņemot vērā, ka zemes reforma konkrētajā administratīvajā teritorijā ir pabeigta un būvju īpašniekam/tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.5. 1/2 domājamā daļa no **zemes vienības** (zemes vienības kadastra apzīmējums 0900 018 0121) 0,0618 ha platībā – **Medus ielā 8, Jelgavā.**Zemes vienībai NĪVKIS noteikts statuss – „nekustamais īpašums”.Saskaņā ar NĪVKIS datiem uz zemes vienības atrodas četras būves (būvju kadastra apzīmējumi 0900 018 0121 001, 0900 018 0121 002, 0900 018 0121 003, 0900 018 0121 004). Zemes vienības ½ domājamās daļas un būves (būves kadastra apzīmējums 0900 018 0121 001) ½ domājamās daļas īpašnieki saskaņā ar Jelgavas pilsētas zemesgrāmatas nodalījumā Nr.100000193111 esošo informāciju ir fiziskas personas Ivars Savickis un Aivars Savickis, katrs ¼ domājamās daļas apmērā, lēmuma datums: 16.11.2005., 31.08.2015. Īpašuma tiesības uz atlikušo zemes vienības ½ domājamo daļu, būves (būves kadastra apzīmējums 0900 018 0121 001) ½ domājamo daļu un būvēm (būvju kadastra apzīmējumi 0900 018 0121 002, 0900 018 0121 003, 0900 018 0121 004) nav reģistrētas. Būves (būves kadastra apzīmējums 0900 018 0121 002) - šķūņa apbūves laukums ir 14,70 kv.m., būves (būves kadastra apzīmējums 0900 018 0121 003) – šķūņa apbūves laukums ir 11,2 kv.m., būves (būves kadastra apzīmējums 0900 018 0121 004) siltumnīcas apbūves laukums ir 19,6 kv.m., līdz ar to saskaņā ar likuma “Par nekustamā īpašuma ierakstīšanu zemesgrāmatā” 19.panta pirmās daļas 1.punktu tās nav ierakstāmas zemesgrāmatā kā patstāvīgi īpašuma objekti.Ņemot vērā, ka zemes reforma konkrētajā administratīvajā teritorijā ir pabeigta un būvju īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.6. **Zemes vienība** (zemes vienības kadastra apzīmējums 5076 003 0093) 0,3200 ha platībā – **Līvānu ielā 9, Līgo, Līgo pagastā, Gulbenes novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas būves (būvju kadastra apzīmējumi: 5076 003 0093 001; 5076 003 0093 002; 5076 003 0093 003; 5076 003 0093 004), kuru tiesiskā valdītāja ir fiziska persona Vita Platniece. Ņemot vērā, ka zemes reforma konkrētajā administratīvajā teritorijā ir pabeigta un būvju tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.Ievērojot to, ka uz rīkojuma projekta apakšpunktos minētajām valstij piekritīgajām zemes vienībām, zemes vienību domājamām daļām Jelgavas pilsētā un Gulbenes novadā atrodas privātpersonām piederošas ēkas, kā arī privātpersonu tiesiskajā valdījumā esošas ēkas – pastāv dalītā īpašuma tiesiskās attiecības starp zemes un būves īpašniekiem. Pēc rīkojuma projekta pieņemšanas un zemes vienību, zemes vienību domājamo daļu ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību un zemes vienību domājamo daļu atsavināšanas procesu būvju īpašniekiem un nekustamo īpašumu kopīpašniekiem Publiskas personas mantas atsavināšanas likumā noteiktajā kārtībā, pieņemot lēmumu par attiecīgo zemes vienību pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības. Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Rīkojuma projektā iekļautās zemes vienības, zemes vienību domājamās daļas normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru īpašumā, tiesiskajā valdījumā esošās ēkas atrodas uz rīkojumā projektā 1.1.-1.6.apakšpunktā minētajām zemes vienībām, zemes vienību domājamās daļām, un ar kurām slēdzami zemes nomas līgumi, kā arī nekustamo īpašumu kopīpašnieki, kas var izmantot savas normatīvajos aktos noteiktās tiesības un realizēt pirmpirkuma tiesības uz valsts zemes vienībām, to domājamām daļām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  |
|  |  |  |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |
| --- |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis”; institūcijas, kas organizē nekustamā īpašuma atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministre D. Reizniece - Ozola

Bružas 67024676

vita.bruzas@vni.lv